stanford-oval/wikipedia huggingface dataset:
สถาบันทักษิณคดีศึกษา มหาวิทยาลัยทักษิณ
อาคารกลุ่มบ้านหลังคาจั่ว

อาคารหลังที่ 1 (ห้องที่ 1)
จัดแสดงรูปหล่อสามสมเด็จเพื่อนเกลอ ได้แก่ สมเด็จเจ้าพะโคะ (หลวงพ่อทวดเหยียบน้ำทะเลจืด) สมเด็จเจ้าเกาะยอและสมเด็จเจ้าเกาะใหญ่ และจัดแสดงประเพณีการเกิดแบบโบราณ หมอตำแยเป็นผู้ทำคลอด การอยู่ไฟ เครื่องใช้ในการบริบาลทารก และการเลี้ยงดูทารก เช่น จัดแสดงหุ่นเด็กหัดเดินโดยใช้กระบอกเวียน
อาคารหลังที่ 2 (ห้องที่ 2) )
จัดแสดงการละเล่นของเด็ก โดยใช้หุ่นแสดงการละเล่นของเด็ก ได้แก่ การเล่นซัดราว การเล่นว่าว การเล่นปั้นวัวปั้นควาย นอกจากนี้ยังแสดงของเล่นเด็กพื้นบ้านภาคใต้จากวัตถุจริง เช่น ว่าว ฉับโผง ลูกข่าง เป็นต้น
อาคารหลังที่ 3 (ห้องที่ 3)
จัดแสดงการฝากตัวเข้าเรียน ผูกเกลอ การช่วยการ โดยใช้หุ่นแสดงประกอบการนำเด็กไปฝากตนเข้าเรียนกับพระสงฆ์ที่วัด หุ่นการตกลงเป็นเพื่อนเกลอ และหุ่นที่แสดงกิจกรรมช่วยกันทำงานหรือเรียกว่า "ช่วยการ" เช่น การช่วยกันสร้างบ้าน เป็นต้น
อาคารหลังที่ 4 (ห้องที่ 4)
จัดแสดงประเพณีการบวช โดยใช้หุ่นจัดแสดงการลาบิดามารดาไปบวช การโกนผม การแห่นาค พิธีบวชภายในอุโบสถ และพระสงค์บวชใหม่ ออกบิณฑบาตร
อาคารหลังที่ 5 (ห้องที่ 5, 6, 7)
จัดแสดง 3 เรื่อง ได้แก่ จัดแสดงความเชื่อโชคชะตาราศี และวัฒนธรรมการรักษาพยาบาล โดยจัดหุ่นจำลองการแสดงดูหมอ การรักษาโดยการนวด และห้องแสดงการรักษาพยาบาลแบบโบราณ จัดแสดงการออกปากกินวาน โดยใช้หุ่นแสดงการเตรียมอาหารเพื่อเลี้ยงแขกที่มาช่วยงาน การช่วยกันเก็บข้าวในนา และการเก็บข้าวไว้ในยุ้งฉาง นอกจากนี้ยังจัดแสดงประเพณีขึ้นเบญจารดน้ำดำหัว โดยจำลองเรือนยอดเบญจา ท่อน้ำที่แกะสลักเป็นรูปพญานาค และเรือสำหรับใส่น้ำ รวมทั้งเสื้อผ้าสำหรับผลัดเปลี่ยนเมื่ออาบน้ำเสร็จแล้ว โดยแยกเป็น 2 สำรับ ได้แก่ สบงจีวร สำหรับพระสงฆ์ และเสื้อผ้าใหม่สำหรับผู้เฒ่าผู้แก่ ซึ่งเป็นที่เคารพนับถือของคนในหมู่บ้าน
ลานบนอาคารนวภูมินทร์

ห้องสงขลาศึกษา (Songkhla Studies)
จัดแสดงข้อมูลที่เกี่ยวกับเมืองสงขลาทั้งที่เป็นวัตถุของจริง เอกสารหรือสื่อที่ให้ความรู้ในด้านประวัติศาสตร์และโบราณคดีรวมทั้งสถานที่สำคัญ เช่น แผนที่เมืองสงขลา หัวเขาแดง เมืองสงขลาฝั่งแหลมสน เมืองสงขลาปัจจุบัน ตลอดจนหุ่นจำลองประตูเมืองสงขลา เป็นตน นอกจากนี้ยังจัดทำบันทึกเหตุการณ์สำคัญ ๆ ที่เกี่ยวข้องกับเมืองสงขลา และรวบรวมประวัติบุคคลชาวเมืองสงขลาที่ทำคุณประโยชน์ให้แก่ประเทศชาติอีกด้วย
ห้องวรรณกรรมท้องถิ่น (Local Literature)
จัดแสดงวรรณกรรมท้องถิ่นภาคใต้ประเภทลายลักษณ์ ได้แก่ หนังสือบุดหรือสมุดข่อย และสมุดใบลาน นอกจากนี้ ได้จัดแสดงวรรณกรรมท้องถิ่นที่ปริวรรตแล้ว และเปิดบริการข้อมูลให้แก่บุคคลภายนอกเข้าศึกษาค้นคว้าวิจัยเกี่ยวกับวรรณกรรมท้องถิ่น
ห้องเอกสารท้องถิ่น (Local Documentation)
จัดเก็บรวบรวมข้อมูลเกี่ยวกับ ทักษิณคดีที่ใช้สิ่งพิมพ์เป็นสื่อ ทั้งที่เป็นข่าวสาร บทความ บทวิจารณ์ รายงานประจำปี เอกสารประกอบการประชุมสัมมนา ตำรา งานวิจัย และรวบรวมเอกสารเก่า ๆ ที่เกี่ยวกับทักษิณคดีโดยวิธีถ่ายสำเนา นอกจากนี้ยังเป็นแหล่งศึกษา ค้นคว้าให้บริการข้อมูลแก่ นักวิชาการ นิสิต นักศึกษา และผู้สนใจทั่วไป
ห้องพิพิธภัณฑ์เสียง (Sound Collection)
จัดเก็บรวบรวมข้อมูลประเภท เสียง ในรูปของเทปบันทึกเสียง โดยจำแนกหมวดหมู่ตามเนื้อหา เป็นคลังข้อมูลเสียงที่ให้ความรู้เกี่ยวกับศิลปวัฒนธรรมภาคใต้ ซึ่งเปิดบริการให้บุคคลทั่วไปได้ศึกษาค้นคว้า ด้วยเครื่องบริการที่ทันสมัย สะดวก และรวดเร็ว
ห้องพิพิธภัณฑ์ภาพ (Visual Collection)
จัดเก็บข้อมูลเกี่ยวกับทักษิณคดี ด้วยระบบภาพ ทั้งภาพถ่าย ภาพพิมพ์ ภาพลายเส้น สไลด์ แถบวีดีทัศน์ และภาพยนตร์ รวมทั้งผลิตรายการเป็นโสตทัศนูปกรณ์เกี่ยวกับทักษิณคดี ด้วยระบบวีดีทัศน์ และ CD-ROM ซึ่งเปิดบริการด้านข้อมูลแก่นักวิชาการ นิสิต นักศึกษา และผู้สนใจทั่วไป
ห้องศูนย์บริการข้อมูล (Information Service Center)
จัดรวบรวมและบริการข้อมูลที่เกี่ยวกับทักษิณคดี ด้วยระบบคอมพิวเตอร์เพื่อเชื่อมโยงกับสถาบันทางวัฒนธรรมอื่น ๆ และให้บริการสืบค้นข้อมูลทางวัฒนธรรมภาคใต้
อาศรมศิลปกรรมทักษิณ

อาศรมศิลปกรรมทักษิณ ฝ่ายส่งเสริมเผยแพร่และพัฒนา สถาบันทักษิณคดีศึกษา มีภาระหน้าที่ในการเก็บรวบรวม ศึกษา วิเคราะห์ข้อมูลทางวิชาการศิลปกรรม และนำผลงานทาง ศิลปกรรมตั้งแต่สมัยก่อนประวัติศาสตร์จนกระทั่งสมัยปัจจุบันมาจัดระบบ จัดเก็บ และจัดแสดงข้อมูลเป็นห้องนิทรรศการถาวร ประกอบด้วย
ห้องประวัติศาสตร์ศิลปะในภาคใต้
จัดแสดงศิลปะถ้ำ โดยการจำลองบรรยากาศในถ้ำและนำเสนอภาพถ่ายศิลปะถ้ำตามแหล่งโบราณคดีในภาคใต้ และจัดแสดงภาพจิตรกรรมไทยบนฝาผนังวัดสำคัญต่าง ๆ ในภาคใต้ ซึ่งประกอบด้วยภาพพุทธประวัติประกอบกับลวดลายต่าง ๆ แบบไทยโบราณ
ห้องอัครศิลปิน
จัดแสดงพระราชประวัติด้านศิลปะของพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และแสดงผลงานศิลปกรรมจากฝีพระหัตถ์
ห้องศิลปินเกียรติคุณ
จัดแสดงประวัติและผลงานของศิลปินแห่งชาติชาวภาคใต้ทุกสาขา อาทิ ทัศนศิลป์ วรรณศิลป์ คีตศิลป์ และศิลปะพื้นบ้าน นับตั้งแต่เริ่มประกาศรางวัลศิลปินแห่งชาติจนกระทั่งปัจจุบัน
ห้องนิทรรศการศิลปกรรมศิลปินและเยาวชนภาคใต้
แสดงประวัติและผลงานของศิลปินภาคใต้ ผู้มีชื่อเสียงและมีคุณูปการต่อสังคมภาคใต้รวมทั้งผลงานของเยาวชนที่ได้รับรางวัลจากการประกวดผลงานศิลปกรรมเยาวชนทักษิณ
นอกจากนี้ยังมีภาระงานส่วนสำคัญอีกส่วนหนึ่งคือ การจัดกิจกรรมทางศิลปกรรม การประกวดศิลปกรรมเยาวชนทักษิณ การแสดงนิทรรศการศิลปกรรม การฝึกอบรมเชิงปฏิบัติการทางศิลปะ การอบรมสัมมนาทางวิชาการศิลปกรรม และกิจกรรมอื่น ๆ ที่มีส่วนช่วยในการส่งเสริมและพัฒนางานทางศิลปกรรมให้เป็นไปอย่างต่อเนื่องและมีประสิทธิภาพ เพื่อสนองตอบต่อภารกิจของสถาบันทักษิณคดีศึกษา ในฐานะที่เป็นแหล่งท่องเที่ยวทางวัฒนธรรมอันทรงคุณค่าเป็นศูนย์กลางของการศึกษาข้อมูล และส่งเสริมเผยแพร่ข้อมูลทางวิชาการ และ ผลงานทางศิลปกรรมที่สำคัญแห่งหนึ่งของภาคใต้
แหล่งข้อมูลอื่น

สถาบันทักษิณคดีศึกษา มหาวิทยาลัยทักษิณ เก็บถาวร 2008-07-12 ที่ เวย์แบ็กแมชชีน
| ด ค กมหาวิทยาลัยทักษิณ |
| --- | --- | --- |
| วิทยาเขต | วิทยาเขตสงขลา  ·  วิทยาเขตพัทลุง |  |
| คณะ | เทคโนโลยีและการพัฒนาชุมชน  ·  นิติศาสตร์  ·  มนุษยศาสตร์และสังคมศาสตร์  ·  วิทยาการสุขภาพและการกีฬา  ·  วิทยาศาสตร์  ·  ศิลปกรรมศาสตร์  ·  ศึกษาศาสตร์  ·  เศรษฐศาสตร์และบริหารธุรกิจ  ·  วิศวกรรมศาสตร์  ·  พยาบาลศาสตร์  ·  อุตสาหกรรมเกษตรและชีวภาพ |  |
| วิทยาลัย | ภูมิปัญญาชุมชน · การจัดการเพื่อการพัฒนา · นานาชาติ · บัณฑิตวิทยาลัย |  |
| โครงการจัดตั้ง | ทันตแพทยศาสตร์ · แพทยศาสตร์ · เภสัชศาสตร์ · รัฐศาสตร์ · สถาปัตยกรรมศาสตร์ |  |
| สถาบัน | สถาบันทักษิณคดีศึกษา · สถาบันปฏิบัติการชุมชนเพื่อการศึกษาแบบบูรณาการ |  |
| โรงเรียน | โรงเรียนนานาชาติแฟร์วิว (ประเทศไทย) · โรงเรียนสาธิตมหาวิทยาลัยทักษิณ · โรงเรียนป่าพยอมพิทยาคม โครงการ วมว. คณะวิทยาศาสตร์ มหาวิทยาลัยทักษิณ |  |
| กิจกรรม | งานเทางามสัมพันธ์ |  |
หมวดหมู่ • โครงการ • สถานีย่อย
แฟนเดย์..แฟนกันแค่วันเดียว

| แฟนเดย์> .แฟนกันแค่วันเดียว |
| --- | --- |
ใบปิดภาพยนตร์
กำกับ: บรรจง ปิสัญธนะกูล
เขียนบท: บรรจง ปิสัญธนะกูล ฉันทวิชช์ ธนะเสวี นนตรา คุ้มวงศ์
อำนวยการสร้าง: ฝ่ายงานสร้าง จิระ มะลิกุล เช่นชนนี สุนทรศารทูล วรรณฤดี พงษ์สิทธิศักดิ์ สุวิมล เตชะสุปินัน วีรชัย ใหญ่กว่าวงศ์ ฝ่ายบริหาร ไพบูลย์ ดำรงชัยธรรม บุษบา ดาวเรือง จินา โอสถศิลป์
นักแสดงนำ: ฉันทวิชช์ ธนะเสวี นิษฐา จิรยั่งยืน ธีรภัทร์ สัจจกุล
กำกับภาพ: นฤพล โชคคณาพิทักษ์
ตัดต่อ: ชลสิทธิ์ อุปนิกขิต
ดนตรีประกอบ: หัวลำโพงริดดิม
บริษัทผู้สร้าง: จอกว้าง ฟิล์ม 
ผู้จัดจำหน่าย: จีดีเอช ห้าห้าเก้า
วันฉาย: 1 กันยายน พ.ศ. 2559
ความยาว: 136 นาที
ประเทศ: ไทย
ภาษา: ไทย
ทำเงิน: 110.91 ล้านบาท (เฉพาะ กรุงเทพมหานคร ปริมณฑล และจังหวัดเชียงใหม่)  170.11 ล้านบาท (รายได้ทั่วประเทศ)
ข้อมูลจากสยามโซน
แฟนเดย์..แฟนกันแค่วันเดียว เป็นภาพยนตร์ไทยแนวโรแมนติก-ดราม่า ที่ออกฉายในปี พ.ศ. 2559 และเป็นภาพยนตร์เรื่องแรกของจีดีเอช ห้าห้าเก้า ผลิตโดยจอกว้างฟิล์ม กำกับโดยบรรจง ปิสัญธนะกูล นำแสดงโดยฉันทวิชช์ ธนะเสวี และ นิษฐา จิรยั่งยืน
นักแสดง

ฉันทวิชช์ ธนะเสวี รับบท เด่นชัย เสวตานนท์
นิษฐา จิรยั่งยืน รับบท ภัสราภา วัฒนตระกูล (นุ้ย)
ธีรภัทร์ สัจจกุล รับบท ธนนท์ (ท็อป)
ปริม บูลกุล รับบท ชุ
เอ็ดดี้ เฮง รับบท ตีตี้
สุทธาทิพย์ วุฒิชัยประดิษฐ์ รับบท จอย
กฤษณ์ ศรีภูมิเศรษฐ์ รับบท พิธีกรรายการ แฟนพันธุ์แท้
เพลงประกอบภาพยนตร์

วันหนึ่ง - สุชาติ แซ่เห้ง (ดัดแปลงจากต้นฉบับที่ขับร้องโดย อลิสา อินทุสมิต)
ฝันลำเอียง - ดนุพล แก้วกาญจน์
เทคนิคงานสร้าง

ถ่ายทำด้วยกล้อง ARRI ALEXA MINI 4K บันทึกเสียง sync sound on location
การออกฉายและรายได้

จีดีเอช จัดแถลงข่าวภาพยนตร์ "แฟนเดย์..แฟนกันแค่วันเดียว" เมื่อวันที่ 5 สิงหาคม 2559 ณ ควอเทียร์ ซีเนอาร์ต ศูนย์การค้าเอ็มควอเทียร์ และจัดฉายรอบสื่อมวลชนในวันที่ 29 สิงหาคม 2559 ณ พารากอนซีนีเพล็กซ์ ศูนย์การค้าสยามพารากอน
แฟนเดย์..แฟนกันแค่วันเดียว ฉายวันแรกสามารถทำรายได้ 8.28 ล้านบาท เมื่อสิ้นสัปดาห์แรก ติดอันดับ 1 ของบอกซ์ออฟฟิสประเทศไทย มีรายได้ 63.66 ล้านบาท เมื่อสิ้นสัปดาห์ที่สอง ยังคงติดอันดับ 1 ของบอกซ์ออฟฟิสประเทศไทย ทำรายได้รวมทั้งสิ้น 95.08 ล้านบาท จนกระทั่งเมื่อสิ้นสัปดาห์ที่สาม ตกมาอยู่อันดับ 2 ของบอกซ์ออฟฟิสประเทศไทย ทำรายได้รวม 105.35 ล้านบาท และเมื่อสิ้นสัปดาห์ที่สี่ ตกมาอยู่อันดับ 6 ของบอกซ์ออฟฟิสประเทศไทย ทำรายได้รวม 110.91 ล้านบาท ถือเป็นภาพยนตร์ไทยที่ทำรายได้เป็นอันดับ 2 ประจำปี 2559 รองจาก หลวงพี่แจ๊ส 4G
รางวัล

| ปี พ> ศ. | รางวัล | สาขา | ผล |
| --- | --- | --- | --- |
| 2560 | MthaiTopTalk 2017 | Top Talk-About Movie | ชนะ |
| 2560 | รางวัลดาราเดลี่ เดอะเกรท อวอร์ด ครั้งที่ 6 | รางวัลนักแสดงนำชายยอดเยี่ยม (ฉันทวิชช์ ธนะเสวี) | ชนะ |
| 2560 | รางวัลดาราเดลี่ เดอะเกรท อวอร์ด ครั้งที่ 6 | รางวัลนักแสดงนำหญิงยอดเยี่ยม  (นิษฐา จิรยั่งยืน) | ชนะ |
| 2560 | รางวัลภาพยนตร์แห่งชาติ สุพรรณหงส์ ครั้งที่ 26 | รางวัลภาพยนตร์ยอดเยี่ยม | เสนอชื่อเข้าชิง |
| 2560 | รางวัลภาพยนตร์แห่งชาติ สุพรรณหงส์ ครั้งที่ 26 | รางวัลผู้กำกับภาพยนตร์ยอดเยี่ยม | เสนอชื่อเข้าชิง |
| 2560 | รางวัลภาพยนตร์แห่งชาติ สุพรรณหงส์ ครั้งที่ 26 | รางวัลนักแสดงนำชายยอดเยี่ยม (ฉันทวิชช์ ธนะเสวี) | ชนะ |
| 2560 | รางวัลภาพยนตร์แห่งชาติ สุพรรณหงส์ ครั้งที่ 26 | รางวัลนักแสดงนำหญิงยอดเยี่ยม  (นิษฐา จิรยั่งยืน) | ชนะ |
| 2560 | รางวัลภาพยนตร์แห่งชาติ สุพรรณหงส์ ครั้งที่ 26 | รางวัลถ่ายภาพยอดเยี่ยม | เสนอชื่อเข้าชิง |
| 2560 | รางวัลภาพยนตร์แห่งชาติ สุพรรณหงส์ ครั้งที่ 26 | รางวัลลำดับภาพยอดเยี่ยม | เสนอชื่อเข้าชิง |
| 2560 | รางวัลภาพยนตร์แห่งชาติ สุพรรณหงส์ ครั้งที่ 26 | รางวัลบันทึกเสียงและผสมเสียงยอดเยี่ยม | เสนอชื่อเข้าชิง |
| 2560 | รางวัลภาพยนตร์แห่งชาติ สุพรรณหงส์ ครั้งที่ 26 | รางวัลดนตรีประกอบยอดเยี่ยม | เสนอชื่อเข้าชิง |
| 2560 | รางวัลภาพยนตร์แห่งชาติ สุพรรณหงส์ ครั้งที่ 26 | รางวัลเทคนิคพิเศษการแต่งหน้ายอดเยี่ยม | เสนอชื่อเข้าชิง |
| 2560 | รางวัลภาพยนตร์แห่งชาติ สุพรรณหงส์ ครั้งที่ 26 | รางวัลเทคนิคพิเศษการสร้างภาพพิเศษยอดเยี่ยม | เสนอชื่อเข้าชิง |
| 2560 | รางวัลภาพยนตร์ไทย ชมรมวิจารณ์บันเทิง ครั้งที่ 25 | รางวัลนักแสดงนำชายยอดเยี่ยม (ฉันทวิชช์ ธนะเสวี) | เสนอชื่อเข้าชิง |
| 2560 | รางวัลภาพยนตร์ไทย ชมรมวิจารณ์บันเทิง ครั้งที่ 25 | รางวัลนักแสดงนำหญิงยอดเยี่ยม  (นิษฐา จิรยั่งยืน) | เสนอชื่อเข้าชิง |
| 2560 | รางวัลภาพยนตร์ไทย ชมรมวิจารณ์บันเทิง ครั้งที่ 25 | บทภาพยนตร์ยอดเยี่ยม | เสนอชื่อเข้าชิง |
| 2560 | รางวัลสตาร์พิคส์ ครั้งที่ 14 ประจำปี พ.ศ. 2559 | รางวัลนักแสดงนำชายยอดเยี่ยม (ฉันทวิชช์ ธนะเสวี) | เสนอชื่อเข้าชิง |
| 2560 | รางวัลสตาร์พิคส์ ครั้งที่ 14 ประจำปี พ.ศ. 2559 | รางวัลนักแสดงนำหญิงยอดเยี่ยม  (นิษฐา จิรยั่งยืน) | ชนะ |
| 2560 | รางวัลสตาร์พิคส์ ครั้งที่ 14 ประจำปี พ.ศ. 2559 | ภาพยนตร์ยอดนิยม | ชนะ |
| 2560 | รางวัลสมาคมผู้กำกับภาพยนตร์ไทย | รางวัลนักแสดงนำชายยอดเยี่ยม (ฉันทวิชช์ ธนะเสวี) | ชนะ |
| 2560 | รางวัลสมาคมผู้กำกับภาพยนตร์ไทย | นักแสดงนำหญิงยอดเยี่ยม  (นิษฐา จิรยั่งยืน) | รองชนะเลิศ |
| 2560 | ไนน์เอ็นเตอร์เทน อวอร์ดส์ | นักแสดงชายแห่งปี (ฉันทวิชช์ ธนะเสวี) | ชนะ |
| 2560 | ไนน์เอ็นเตอร์เทน อวอร์ดส์ | นักแสดงหญิงแห่งปี  (นิษฐา จิรยั่งยืน) | เสนอชื่อเข้าชิง |
| 2560 | ไนน์เอ็นเตอร์เทน อวอร์ดส์ | ภาพยนตร์แห่งปี | เสนอชื่อเข้าชิง |
แหล่งข้อมูลอื่น

เว็บไซต์ทางการ
แฟนเดย์..แฟนกันแค่วันเดียว ที่เฟซบุ๊ก
แฟนเดย์..แฟนกันแค่วันเดียว ที่อินสตาแกรม
แฟนเดย์..แฟนกันแค่วันเดียว ที่สยามโซน
น้ำสั่น

| น้ำสั่น ၼမ်ႉၸၢင် (พม่า) /  နမ့်စန်မြို့ (ไทใหญ่) |
| --- | --- |
เมือง
น้ำสั่นที่ตั้งในเมียนมา
พิกัด: 20°53′20″N 97°44′10″E﻿ / ﻿20.88889°N 97.73611°E﻿ / 20.88889; 97.73611
ประเทศ:  พม่า
รัฐ: ฉาน
จังหวัด: น้ำสั่น
อำเภอ: น้ำสั่น
ความสูง: 992 เมตร (3,255 ฟุต)
ประชากร
 • ทั้งหมด: 26,060 คน
เขตเวลา: UTC+6.30 (MST)
น้ำสั่น เป็นเมืองในอำเภอน้ำสั่น จังหวัดน้ำสั่น รัฐฉาน ประเทศเมียนมา มีประชากรประมาณ 26,000 คน
ในวันที่ 30 เมษายน 2022 อำเภอน้ำสั่นกับอำเภอกุ๋นเห็งในจังหวัดหลอยเลง และอำเภอเมืองนายในจังหวัดล้างเค้อ สามอำเภอดังกล่าวถูกแยกออกจากอำเภอเดิมของตน และจัดตั้งเป็นอำเภอใหม่ชื่อว่าอำเภอน้ำสั่น
เบ็ญจรงค์ ธนโกเศศ

| เบ็ญจรงค์ ธนโกเศศ |
| --- | --- |
ชื่อเกิด: เติม ธนโกเศศ
เกิด: 5 ตุลาคม พ.ศ. 2461 อำเภอบางขุนพรหม จังหวัดพระนคร ประเทศสยาม
เสียชีวิต: 5 สิงหาคม พ.ศ. 2565 (103 ปี)
อาชีพ: ครู
เครื่องดนตรี: ซอด้วง
คู่สมรส: ชิต แฉ่งฉวี (หย่า)
เบ็ญจรงค์ ธนโกเศศ (5 ตุลาคม พ.ศ. 2461 – 5 สิงหาคม พ.ศ. 2565) ศิลปินแห่งชาติ สาขาศิลปะการแสดง (ดนตรีไทย) ประจำปี พ.ศ. 2541 เป็นบุตรีของเตียง กับทองอู่ ธนโกเศศ เกิดที่ตำบลบางขุนพรหม อำเภอบางขุนพรหม จังหวัดพระนคร เปลี่ยนชื่อจาก “เติม” เป็น “เบ็ญจรงค์” ในสมัยรัฐบาลของจอมพลแปลก พิบูลสงคราม เริ่มเรียนหนังสือพออ่านออกเขียนได้ที่บ้าน แล้วศึกษาต่อที่โรงเรียนพร้อมวิทยามูลจนจบชั้นมัธยมปีที่ 3 ระหว่างที่เรียนหนังสือก็หัดเล่นดนตรีทั้งซอด้วง ซออู้ และขิม ครูคนแรกที่สอนซอด้วงคือ ไปล่ วนเขจร และได้เรียนซออู้เพลงแขกมอญจากหลวงไพเราะเสียงซอ (อุ่น ดูรยชีวิน) ต่อมา ยังได้ต่อทางร้องกับละม่อม อิศรางกูร ณ อยุธยา ครูเชื้อ นักร้อง และท้วม ประสิทธิกุล เป็นบางเพลง จึงมีความสามารถทั้งในด้านการบรรเลงและขับร้อง
เบ็ญจรงค์เริ่มทำงานเป็นเสมียนกรมที่ดิน และได้เริ่มก่อตั้งวงเครื่องสายกรมที่ดินเป็นครั้งแรก รับราชการอยู่กรมที่ดินได้ 8 ปี แล้วย้ายมาอยู่องค์การเชื้อเพลิง ทำงานอยู่ที่นี่อีก 2 ปี แล้วย้ายไปทำงานที่ธนาคารออมสินจนเกษียณอายุเมื่อปี พ.ศ. 2522 เบ็ญจรงค์สมรสกับเรือเอกชิต แฉ่งฉวี มีบุตรีด้วยกันทั้งสิ้น 5 คน ก่อนเกษียณอายุไม่กี่ปี เบ็ญจรงค์ได้แยกทางกับสามี มาอยู่ที่ตำบลบางยี่ขันกับบุตรี
เบ็ญจรงค์เป็นนักสีซอด้วงผู้แม่นเพลง เคยร่วมวงเครื่องสายกับนักดนตรีเอกมามาก เช่น เจือ เสนีย์วงศ์ ณ อยุธยา, พุฒ นันทพล, ประพาส สวนขวัญ เป็นนักดนตรีประจำวงเสริมมิตรบรรเลง เป็นเจ้าของวงดนตรีคณะบางขุนพรหมใต้ และวงมิตรบรรเลง เคยอัดเสียงเดี่ยวซอด้วงเพลงกราวในกับห้างแผ่นเสียง ต. เง็กชวน และมีผลงานบันทึกเสียงเพลงเดี่ยวหลายเพลง เมื่อเกษียณอายุแล้ว วิทยาลัยนาฏศิลป์ กรมศิลปากร ได้เชิญเป็นอาจารย์พิเศษสอนเครื่องสาย เคยสอนดนตรีในจุฬาลงกรณ์มหาวิทยาลัย และได้เคยต่อซอด้วงถวายสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ขณะทรงศึกษาอยู่ที่คณะอักษรศาสตร์
ถึงแก่กรรม

ครูเบ็ญจรงค์ ถึงแก่กรรมอย่างสงบเมื่อวันที่ 5 สิงหาคม พ.ศ. 2565 ด้วยโรคชรา
แหล่งข้อมูลอื่น

ชีวประวัติ เบ็ญจรงค์ ธนโกเศศ
คมน์ อรรฆเดช

| คมน์ อรรฆเดช |
| --- | --- |
เกิด: 26 มีนาคม พ.ศ. 2489 สมคิด เล่งอิ้ว
เสียชีวิต: 9 สิงหาคม พ.ศ. 2555 (อายุ 66 ปี) โรงพยาบาลทักษิณ จังหวัดสุราษฎร์ธานี
คู่สมรส: พรพิมล มั่นฤทัย​
อาชีพ: ผู้กำกับ, ผู้อำนวยการสร้างภาพยนตร์, ผู้จัดละคร, นักแสดง
ปีที่แสดง: พ.ศ. 2514 - พ.ศ. 2554
ผลงานเด่น: เพชรตัดหยก พยัคฆ์ยี่เก
ThaiFilmDb
คมน์ อรรฆเดช (26 มีนาคม พ.ศ. 2489 - 9 สิงหาคม พ.ศ. 2555) อดีตนักแสดง, ผู้กำกับภาพยนตร์ และผู้อำนวยการสร้างภาพยนตร์ชาวไทย
ประวัติ

คมน์ อรรฆเดช มีชื่อจริงว่า สมคิด เล่งอิ้ว เกิดเมื่อวันที่ 26 มีนาคม พ.ศ. 2489  ที่จังหวัดฉะเชิงเทรา สำเร็จการศึกษาในระดับมัธยมศึกษาตอนปลายจากโรงเรียนเบญจมราชรังสฤษฎิ์ จากนั้นได้เดินทางเข้ามากรุงเทพเพื่อศึกษาต่อหลักสูตรนักเรียนพลตำรวจ (น.พ.ต.) ที่โรงเรียนตำรวจนครบาล บางเขน
หลังจากเรียนจบหลักสูตรนักเรียนพลฯ จึงได้รับราชการเป็น พลตำรวจประจำสถานีตำรวจนครบาลสามเสน  จากนั้นได้เข้าทำงานใน องค์การสนธิสัญญาป้องกันภูมิภาคเอเชียตะวันออกเฉียงใต้ (ซีโต้ หรือ ส.ป.อ.) ในตำแหน่งพนักงานรับโทรศัพท์
ประวัติ > เข้าสู่วงการบันเทิง

คมน์ อรรฆเดช เริ่มเข้าสู่วงการบันเทิงด้วยการชักนำของชาลี อินทรวิจิตร ในปีพ.ศ. 2513 ซึ่งในขณะนั้นชาลี อินทรวิจิตรกำลังเตรียมจะสร้างละครโทรทัศน์ให้กับทางช่อง 7 เรื่อง ปิง วัง ยม น่าน และกำลังมองหานักแสดง จึงเลือกเขามาแสดงนำคู่กับดามพ์ ดัสกร พร้อมทั้งตั้งชื่อในวงการแสดงให้ว่า คมน์ อรรฆเดช  โดยผลงานการแสดงเรื่องแรกของเขาถือว่าประสบความสำเร็จอย่างมาก ทำให้ได้แสดงละครเรื่องต่อมาคือเรื่อง มะกอกสามตะกร้า
ในปี พ.ศ. 2514 ชาลี อินทรวิจิตร ได้สร้างภาพยนตร์เรื่อง สวนสน ขึ้นเพื่อออกฉายตามโรงภาพยนตร์ และได้ให้โอกาสคมน์ อรรฆเดช และลักษณ์ อภิชาติ ที่เป็นดาราโทรทัศน์มาแสดงภาพยนตร์เป็นครั้งแรก ภาพยนตร์เรื่องนี้จึงถือเป็นการแสดงภาพยนตร์เรื่องแรกของเขา และทำให้ได้มีโอกาสแสดงร่วมกับยอดชาย เมฆสุวรรณ และ พิศมัย วิไลศักดิ์ ที่เป็นดารานำของเรื่อง
ต่อมาได้แสดงภาพยนตร์อีกหลายเรื่องเช่น สื่อกามเทพ ร่วมกับสมบัติ เมทะนี, มันมากับความมืด  ซึ่งเป็นผลงานการกำกับภาพยนตร์เรื่องแรกของหม่อมเจ้าชาตรีเฉลิม ยุคล  (แสดงร่วมกับสรพงษ์ ชาตรี), บุหงาหน้าฝน ที่กำกับการแสดงโดยรุจน์ รณภพ  และเรื่อง คนเมืองกรุง หลังจากนั้นได้ผันตัวเองมาเป็นผู้กำกับภาพยนตร์ และผู้อำนวยการสร้าง ในนามบริษัท โคลีเซี่ยม อินเตอร์กรุ๊ป ของตัวเองจากเรื่อง ปล้นครั้งสุดท้าย ในปี พ.ศ. 2518
คมน์ อรรฆเดช มีผลงานการกำกับและสร้างภาพยนตร์มากมาย เช่น เสือภูเขา ในปี พ.ศ. 2522, เพชรตัดหยก ในปี พ.ศ. 2525, พยัคฆ์ยี่เก ในปี พ.ศ. 2526, และ ตำรวจเหล็ก ในปี พ.ศ. 2529 อีกทั้งยังเป็นผู้ปลุกปั้นนักแสดงหลายคนให้มีชื่อเสียงโด่งดังขึ้นมา เช่น บิณฑ์ บรรลือฤทธิ์, มาช่า วัฒนพานิช รวมทั้ง เฌอมาลย์ บุญยศักดิ์ และยังได้รับเลือกเป็นนายกสมาคมสมาพันธ์ภาพยนตร์แห่งชาติ ระหว่างปี พ.ศ. 2542-พ.ศ. 2545 มีผลงานโดดเด่น คือ การจัดมหกรรมภาพยนตร์เอเชีย-แปซิฟิก ครั้งที่ 44 ที่ประสบความสำเร็จ ได้รับคำชื่นชมต่าง ๆ มากมาย และเป็นผู้ประสานกับภาครัฐทางด้านต่าง ๆ เพื่อเอื้ออำนวยประโยชน์ให้แก่วงการภาพยนตร์ไทยในหลาย ๆ เรื่อง รวมทั้งมีการผลักดันให้วันที่ 4 เมษายน ของทุกปีเป็นวันหนังไทย และเป็นผู้ผลักดันให้เกิดแนวคิดก่อตั้งสภาภาพยนตร์ สถาบันภาพยนตร์แห่งชาติ และสมาคมวิชาชีพต่าง ๆ โดยทางคณะมนุษยศาสตร์ มหาวิทยาลัยรามคำแหง ได้มอบปริญญาบัตร ปรัชญาดุษฎีบัณฑิตกิตติมศักดิ์ สาขาวิชาสื่อสารมวลชน ให้อีกด้วย
เมื่อวงการภาพยนตร์ซบเซา คมน์ อรรฆเดชได้ผันตัวเองเป็นผู้จัดละครโทรทัศน์ ที่ประสบความสำเร็จมากที่สุด คือ โก๊ะจ๋า ป่านะโก๊ะ ละครโทรทัศน์ชุดทางช่อง 7 สี โดยเฉพาะในภาค โก๊ะ 7 เมื่อปี พ.ศ. 2554 ที่เรตติ้งสูงสุด ขึ้นเป็นอันดับหนึ่งถึง 4 สัปดาห์ซ้อน และมีบริษัท โคลีเซี่ยม อินเตอร์กรุ๊ป จำกัด ประกอบกิจการศูนย์การค้าและโรงภาพยนตร์โคลีเซี่ยม
ในด้านชีวิตส่วนตัว คมน์ อรรฆเดช มีบุตรชายและบุตรสาวรวม 4 คน เป็นบุตรสาวที่เกิดจากนางนันทวรรณ กันเกษมภรรยาคนแรก 2 คน คือ นุชนารถ และพญ.หนึ่งฤทัย ภิรมย์ และมีบุตรชายที่เกิดจากภรรยาคนต่อมาอีก 2 คน คือ พิทักษ์ และ ภูวนาท เล่งอิ้ว โดยก่อนเสียชีวิตได้ใช้ชีวิตคู่โดยไม่ได้จดทะเบียนสมรสกับ พรพิมล มั่นฤทัย
ประวัติ > เสียชีวิต

วันที่ 9 สิงหาคม พ.ศ. 2555 เวลา 15.09 น. คมน์ อรรฆเดช เสียชีวิตด้วยโรคกล้ามเนื้อหัวใจขาดเลือดเฉียบพลัน ที่โรงพยาบาลทักษิณ จังหวัดสุราษฎร์ธานี ขณะที่มาสำรวจความคืบหน้าในการก่อสร้างศูนย์การค้าโคลีเซี่ยม ซึ่งเป็นกิจการในสังกัดของตนเอง สิริอายุได้ 66 ปี
ประวัติ > ผลงานการแสดงภาพยนตร์

มันมากับความมืด (2514)
สื่อกามเทพ (2514)
สวนสน (2515) รับบท นาวิน พิทักษ์
แม่เนื้อทอง (2515)
พรุ่งนี้ฉันจะรักคุณ (2515)
บุหงาหน้าฝน (2515)
กำนันถึก (2516) รับบท ชาคร
ภูกระดึง (2516) รับบท ชัช
หมอกฟ้า (2516) รับบท ร ต อ เชิตศักดิ์
คนองกรุง (2516) รับบท จักร์
จอมเมฆินทร์ (2516)
ขอบฟ้าเขาเขียว (2516)
ใครจะร้องไห้เพื่อฉัน (2517)
ขัง 8 (2517) รับบท อำนาจ
ทิพพ์ช้าง (2517)
นางร้อยชื่อ (2517)
อีสาน (2517) รับบท ยอด
ธิดาพญายม (2517)
ตะวันรอนที่หนองหาร (2517) รับบท ชาญ
แว่วเสียงลมรัก (2517)
นักเลงเทวดา (2518) รับบท ดำ
ตะบันไฟตะไลเพลิง (2518) รับบท ผบ.ตร.
ปล้นครั้งสุดท้าย (2518)
ตัณหานักบุญ (2518)
สาวสบึมส์ (2518) รับบท สิทธิชัย
เผ็ด (2518) รับบท เกียรติชัย
ผยอง (2518)
ไอ้เหล็กไหล (2518)
ไผ่กำเพลิง (2519)
เผาขน (2519)
มหาอุตม์ (2519)
เสือ 4 แคว (2519) รับบท กานต์
วีรบุรุษจอมโหด (2519)
ห้าแฉก (2520) รับบท ไอ้เม่น
มหาหิน (2521)
สามร้อยยอด (2521) รับบท สิน
โชคดีที่รัก (2523)
มันมาจากโลกันต์ (2525)
เพชรตัดหยก (2525)
พยัคฆ์ยี่เก (2526) รับบท หัวหน้าตำรวจ
ข้ามากับพระ (2527) รับบท คม
ดอกรักบานหลังฝน (2527) รับบท มาดาฮารี ป๊ะชูอาร์โน่
ตำรวจเหล็ก (2529) รับบท ทนายของเขา
ตำนานสมเด็จพระนเรศวรมหาราช ภาค ๑ องค์ประกันหงสา (2550) รับบท พระยาท้ายน้ำ
ตำนานสมเด็จพระนเรศวรมหาราช ภาค ๒ ประกาศอิสรภาพ (2550) รับบท พระยาท้ายน้ำ
ตำนานสมเด็จพระนเรศวรมหาราช ภาค ๓ ยุทธนาวี (2554) รับบท พระยาท้ายน้ำ
ตำนานสมเด็จพระนเรศวรมหาราช ภาค ๔ ศึกนันทบุเรง (2554) รับบท พระยาท้ายน้ำ
ตำนานสมเด็จพระนเรศวรมหาราช ภาค ๕ ยุทธหัตถี (2557) รับบท พระยาท้ายน้ำ
ประวัติ > ผลงานกำกับภาพยนตร์

ปล้นครั้งสุดท้าย (2518)
เผาขน (2519)
ไผ่กำเพลิง (2519)
มหาหิน (2521)
ลูกโดด (2521)
อยู่กับก๋ง (2522)
เสือภูเขา (2522)
เจ้าพายุ (2523)
ไอ้ผางร.ฟ.ท. (2525)
เพชรตัดหยก (2525)
พยัคฆ์ยี่เก (2526)
ข้ามากับพระ (2527)
ทับทิมโทน (2528)
ตำรวจเหล็ก (2529)
ตะวันเพลิง (2530)
กอดคอกันแหวว (2536)
กองร้อย 501 ริมแดง (2536)
กอง 100 501 ตอน ถึงใจจะแตกแต่ไม่แตกแถว (2538)
ประวัติ > ผลงานการสร้างภาพยนตร์

นักสู้หน้าเซ่อ (2527)
นักสู้หน้าเซ่อ (2527)
กอดคอกันแหวว (2536)
กองร้อย 501 ริมแดง (2536)
กอง 100 501 ตอน ถึงใจจะแตกแต่ไม่แตกแถว (2538)
ประวัติ > ควบคุมการผลิต

โก๊ะจ๋าป่านะโก๊ะ (2549)
พยัคฆ์ยี่เก (2552)
ตำรวจเหล็ก (2553)
พระพรหมวชิรสุธี (อภิพล อภิพโล)

| พระพรหมวชิรสุธี (อภิพล อภิพโล) |
| --- | --- |

ส่วนบุคคล
เกิด: 13 มีนาคม พ.ศ. 2480 (87 ปี)
นิกาย: ธรรมยุติกนิกาย
การศึกษา: เปรียญธรรม 5 ประโยค   นักธรรมชั้นเอก
ตำแหน่งชั้นสูง
ที่อยู่: วัดพระราม ๙ กาญจนาภิเษก แขวงบางกะปิ เขตห้วยขวาง กรุงเทพมหานคร
อุปสมบท: 28 กรกฎาคม พ.ศ. 2500
พรรษา: 67
ตำแหน่ง: ที่ปรึกษาเจ้าคณะภาค 14-15 (ธรรมยุต)  เจ้าอาวาสวัดพระราม ๙ กาญจนาภิเษก
พระพรหมวชิรสุธี ฉายา อภิพโล นามเดิมอภิพล บุญส่ง วิทยฐานะ ป.ธ.5, น.ธ.เอก เป็นพระราชาคณะเจ้าคณะรอง ปัจจุบันดำรงตำแหน่งที่ปรึกษาเจ้าคณะภาค 14-15 (ธรรมยุต)  และเจ้าอาวาสวัดพระราม ๙ กาญจนาภิเษก
ประวัติ

พระพรหมวชิรสุธี มีนามเดิมว่า อภิพล บุญส่ง เกิดเมื่อวันเสาร์ ขึ้น 1 ค่ำ เดือน 5 ปีฉลู ตรงกับวันที่ 13 มีนาคม พ.ศ. 2480 ที่ ตำบลทุ่งขวาง อำเภอกำแพงแสน จังหวัดนครปฐม โยมบิดาชื่อนายธูป บุญส่ง โยมมารดาชื่อนางมูล บุญส่ง เมื่อครั้งวัยเยาว์ สำเร็จการศึกษาสายสามัญชั้นประถมศึกษาปีที่ 4 จากโรงเรียนในหมู่บ้าน จากนั้นเด็กชายอภิพลได้เดินทางเข้ามากรุงเทพมหานคร เพื่อบวชเรียน โดยเข้าพิธีบรรพชาเมื่อวันที่ 2 กรกฎาคม พ.ศ. 2497 ณ วัดบวรนิเวศราชวรวิหาร มีสมเด็จพระสังฆราชเจ้า กรมหลวงวชิรญาณวงศ์ เป็นพระอุปัชฌาย์ กระทั่งอายุครบ 20 ปีบริบูรณ์ จึงเข้าพิธีอุปสมบท เมื่อวันที่ 28 กรกฎาคม พ.ศ. 2500 ณ พัทธสีมาวัดบวรนิเวศวิหาร โดยมีพระพรหมมุนี (ผิน สุวโจ) วัดบวรนิเวศวิหาร เป็นพระอุปัชฌาย์ พระมงคลรัตนมุนี (แก้ว อตฺตคุตฺโต) เป็นพระกรรมวาจาจารย์ และพระราชกวี (สนธิ์ กิจฺจกาโร) เป็นพระอนุสาวนาจารย์ หลังอุปสมบท ได้มุ่งมั่นศึกษาพระปริยัติธรรม สามารถสอบได้นักธรรมชั้นเอก และสอบได้เปรียญธรรม 5 ประโยค อีกทั้งสนองงานแบ่งเบาภาระของเจ้าประคุณพระพรหมมุนีอย่างมิรู้เหน็ดเหนื่อย จนกระทั่งพระพรหมมุนีได้มรณภาพลง พระธรรมวราภรณ์ (เจริญ สุวฑฺฒโน) ขึ้นมาดำรงตำแหน่งเจ้าอาวาสวัดบวรนิเวศวิหารสืบแทน ท่านก็ยังคงรับสนองงานเจ้าอาวาสรูปใหม่อยู่มิได้ขาด ต่อมาจึงได้เลื่อนเป็นผู้ช่วยเจ้าอาวาสวัดบวรนิเวศวิหาร และได้รับแต่งตั้งให้เป็นเลขานุการในสมเด็จพระญาณสังวร สมเด็จพระสังฆราช สกลมหาสังฆปริณายก และเลขานุการเจ้าคณะกรุงเทพมหานคร-สมุทรปราการ ฝ่ายธรรมยุตด้วย
สมณศักดิ์

5 ธันวาคม พ.ศ. 2513 ได้รับพระราชทานสมณศักดิ์เป็นพระครูสัญญาบัตรที่ พระครูปริยัติสารโสภณ
5 ธันวาคม พ.ศ. 2525 ได้รับพระราชทานสมณศักดิ์เป็นพระราชาคณะชั้นสามัญที่ พระอรรถกิจโกศล
5 ธันวาคม พ.ศ. 2532 ได้รับพระราชทานสมณศักดิ์เป็นพระราชาคณะปลัดขวา ฐานานุกรมในสมเด็จพระญาณสังวร สมเด็จพระสังฆราช สกลมหาสังฆปริณายก ที่ พระมหานายก พุทธปาพจนดิลกโลกปสาทาภิบาล สกลสังฆประธานมหาเถรกิจการี คณาธิบดี ศรีรัตนคมกาจารย์
12 สิงหาคม พ.ศ. 2535 ได้รับพระราชทานสมณศักดิ์เป็นพระราชาคณะชั้นราชที่ พระราชสุมนต์มุนี ศรีมหาสังฆราชกิจจาทร ธรรมิกคณิสสร บวรสังฆาราม คามวาสี
5 ธันวาคม พ.ศ. 2543 ได้รับพระราชทานสมณศักดิ์เป็นพระราชาคณะชั้นเทพที่ พระเทพญาณวิศิษฏ์ สาธุกิจวิริยาลงกรณ์ บวรกาญจนาภิเษกโสภิต ยติคณิสสร บวรสังฆาราม คามวาสี
5 ธันวาคม พ.ศ. 2552 ได้รับพระราชทานสมณศักดิ์เป็นพระราชาคณะชั้นธรรมที่ พระธรรมบัณฑิต สิทธิธรรมโกศล วิมลศีลาจาร ศาสนภารธุราทร ยติคณิสสร บวรสังฆาราม คามวาสี
6 พฤษภาคม พ.ศ. 2565 ได้รับสถาปนาสมณศักดิ์เป็นพระราชาคณะเจ้าคณะรองที่ พระพรหมวชิรสุธี สีลาจารวิมล โกศลวรกิจจานุกิจ  พิพิธคุณาลังการ ธรรมทานธุราทร ยติคณิสสร บวรสังฆาราม คามวาสี
เจ้าอาวาสวัดพระราม ๙ กาญจนาภิเษก รูปแรก

เมื่อปี พ.ศ. 2530 พระบาทสมเด็จพระเจ้าอยู่หัว มีพระราชดำริให้แก้ปัญหาน้ำเน่าเสียด้วยวิธีการเติมอากาศที่บึงพระราม 9 ซึ่งเป็นที่ดินของสำนักงานทรัพย์สินส่วนพระมหากษัตริย์ ต่อมา ได้มีพระราชดำริให้ปรับปรุงพื้นที่และพัฒนาชุมชนบริเวณบึงพระราม 9 และมีพระราชประสงค์ให้ดำเนินการจัดตั้งวัดขึ้นในบริเวณชุมชนบึงพระราม 9 เพื่อเป็นทั้งพุทธสถานในการประกอบกิจของพระสงฆ์ในการสืบทอดและเผยแผ่พระพุทธศาสนา
วัดพระราม ๙ กาญจนาภิเษก พระอารามหลวงชั้นตรี ชนิดสามัญ เป็นวัดตามแนวพระราชดำริในพระบาทสมเด็จพระมหาภูมิพลอดุลยเดชมหาราช บรมนาถบพิตร ตั้งอยู่เลขที่ 999 ซอยพระราม 9 กาญจนาภิเษก 19 ถนนพระราม 9 แขวงบางกะปิ เขตห้วยขวาง กรุงเทพฯ เริ่มดำเนินการก่อสร้างเมื่อปี พ.ศ. 2538 จนกระทั่งเมื่อวันที่ 1 กรกฎาคม พ.ศ. 2539 พระบาทสมเด็จพระเจ้าอยู่หัวทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ ไปทรงประกอบพิธีวางศิลาฤกษ์พระอุโบสถวัดพระราม ๙ กาญจนาภิเษก
ในการนี้ สมเด็จพระญาณสังวร สมเด็จพระสังฆราช สกลมหาสังฆปริณายก ได้ทรงมีพระบัญชาให้พระราชสุมนต์มุนี (สมณศักดิ์ท่านในขณะนั้น) ไปดำรงตำแหน่งเป็นเจ้าอาวาสวัดพระราม ๙ กาญจนาภิเษก
พระพรหมวชิรสุธีได้ปฏิบัติพุทธภารกิจตามแนวพระราชดำริในพระบาทสมเด็จพระเจ้าอยู่หัวเสมอมา เป็นผู้ทำนุบำรุงและเผยแผ่ศาสนาทั้งในและต่างประเทศ เป็นผู้เคยดำรงตำแหน่งสำคัญๆ ในการบริหารทางศาสนกิจหลายตำแหน่ง เป็นพระนักปกครองที่ได้ใช้ความรู้ความสามารถในการดำเนินกิจกรรมทางศาสนา